સૂરજ કુમારે જણાવ્યું કે, ‘ઈન્ટરવ્યુમાં મને પૂછવામાં આવ્યું કે – તમે છેલ્લે કઈ ફિલ્મ જોઈ? મેં જવાબ આપ્યો – પદ્માવત. તો મને ફિલ્મની સમીક્ષા કરવાનું કહેવામાં આવ્યું. મને પૂછવામાં આવ્યું કે, આ ફિલ્મમાં તમને શું સારું લાગ્યું? મેં જવાબ આપ્યો કે, ફિલ્મના સેટ્સ, કોસ્ચ્યૂમ્સ, કેમેરા વર્ક ખૂબ શાનદાર છે. પણ વાર્તા હજુ થોડી કસી શકાઈ હોત? જેવો મેં વાર્તા વિશે પોતાનો મત પ્રગટ કર્યો તો મને વળતો સવાલ કરવામાં આવ્યો કે, તેમાં શું ખામી હતી? મેં જવાબ આપ્યો કે, ફિલ્મમાં ઐતિહાસિક તથ્યો પર વધારે ધ્યાન આપવામાં આવ્યું નથી. ફિલ્મ મોહમ્મદ મલિક ઝાયસી દ્વારા લિખિત પદ્માવતથી ઘણી અલગ હતી. પોતાના સવાલને પોઝિટિવ નોટ સાથે ખતમ કરતા સૂરજે છેલ્લે કહ્યું – આ ફિલ્મમાં આર્ટ એન્ડ ડિઝાઈનને લગતું કામ ઘણું સરસ હતું.